Šunskų šventoriaus koplyčios

Šunskų šventoriaus koplyčios – koplyčios, stovinčios Šunskuose, Marijampolės savivaldybėje, Šunskų Šv. Marijos Magdalietės bažnyčios šventoriaus kampuose.Marijampolės rajonas. Šunskai sakralas.lt  Keturios kampinės koplyčios priklauso bažnyčios statinių kompleksui (bažnyčia, šventoriaus tvora su vartais, 4 kampinės koplyčios), kuris yra regioninės reikšmės architektūros paminklas, 2005 m. įrašytas į Kultūros vertybių registrą.Šunskų Šv. Marijos Magdalietės bažnyčia sunskubendruomenes.lt Prie vienos iš jų, šventoriaus priekyje, pastatyta informacinė lentelė. Pastaraisiais metais Marijampolės savivaldybės lėšomis įgyvendintas parapijos projektas „Šunskų bažnyčios koplytėlių, esančių šventoriuje, remontas“.Kultūros paveldo objektai tvarkomi ir atveriami visuomenei suduvosgidas.lt

1865 m. kunigo Jurgio Kudirkos iniciatyva Šunskuose buvo pastatyta nauja mūrinė bažnyčia. Jos statinių kompleksas datuojamas XIX a. II p.

Nedidelį stačiakampį šventorių visu perimetru juosia ažūrinė ir ištisinio mūro tvora su centriniais trijų angų vartais. Kampinės koplyčios dydžiu ir sudėtu mūru panašios, sutapdintos su tvora šventoriaus kampuose. Sumūrytos iš skelto akmens su skaldos užpildu ir keraminių plytų. Koplyčių statiniai yra artimo kvadratui plano, vieno aukšto, dengti dvišlaičiais čerpių stogais, su smailiaarkėmis langų ir durų angomis. Atlikti kai kurie tyrimai, tarp kurių – polichrominiai durų tyrimai, atskleidę pirmines, autentiškas spalvas.Kęstutis Žemaitis, Violeta Kasperavičiūtė. Šunskų Šv. Marijos Magdalietės bažnyčios meno vertybių sakraliniai aspektai ir ikonografinė analizė lituanistikadb.lt

 Šaltiniai 

 Nuorodos 

 Šunskų Šv. Marijos Magdalietės parapija vilkaviskiovyskupija.lt

Kategorija:Šunskai
Kategorija:Marijampolės savivaldybės koplyčios